Title: กฎกระทรวง ฉบับที่ 6 (พ.ศ. 2524) ออกตามความในพระราชบัญญัติรถยนต์ พ.ศ. 2522

กฎกระทรวง
ฉบับที่ ๖
(พ.ศ. ๒๕๒๔)
ออกตามความในพระราชบัญญัติรถยนตร์
พ.ศ. ๒๕๒๒[๑]

อาศัยอำนาจตามความในมาตรา ๕ และมาตรา ๒๗ วรรคสอง และวรรคสี่
แห่งพระราชบัญญัติรถยนตร์ พ.ศ. ๒๕๒๒ รัฐมนตรีว่าการกระทรวงมหาดไทยออกกฎกระทรวงไว้
ดังต่อไปนี้

ข้อ ๑  ผู้ใดมีรถยนตร์ไว้เพื่อขายหรือเพื่อซ่อม
ถ้าจะขับเองหรือให้ผู้อื่นขับเพื่อการนั้น
ให้ยื่นคำขอรับใบอนุญาตต่อนายทะเบียนแห่งท้องที่ซึ่งสถานที่ประกอบกิจการนั้นตั้งอยู่ตามแบบ
รย. ๔ ท้ายกฎกระทรวงนี้ พร้อมด้วยหลักฐานตามที่ระบุไว้ในแบบ รย. ๔

ข้อ ๒ 
ใบอนุญาตขับรถยนตร์หรือให้ผู้อื่นขับรถยนตร์ที่มีไว้เพื่อขายหรือเพื่อซ่อม ให้ใช้แบบ
รย. ๕ ท้ายกฎกระทรวงนี้

ข้อ ๓ 
สมุดคู่มือประจำรถที่นายทะเบียนจะต้องออกให้แก่ผู้รับใบอนุญาต ให้ใช้แบบ
รย. ๖ ท้ายกฎกระทรวงนี้

ข้อ ๔ 
เครื่องหมายพิเศษที่นายทะเบียนจะต้องออกให้แก่ผู้รับใบอนุญาต ให้มีลักษณะดังนี้
(๑) เป็นแผ่นป้ายโลหะขนาดกว้าง ๑๕ เซนติเมตร ยาว ๓๐
เซนติเมตร พื้นแผ่นป้ายเป็นสีแดงสะท้อนแสง แผ่นป้ายแบ่งออกเป็นสองบรรทัด
บรรทัดบนเป็นตัวอักษรบอกหมวดนำหน้าหมายเลขเครื่องหมายพิเศษ
และระหว่างตัวอักษรบอกหมวดกับหมายเลขเครื่องหมายพิเศษ มีขีดตามทางยาวคั่นกลาง บรรทัดล่างเป็นตัวอักษรบอกชื่อจังหวัด
ลักษณะของตัวอักษรบอกหมวด ขีดระหว่างตัวอักษรบอกหมวดกับตัวเลขเครื่องหมายพิเศษ
ตัวเลขเครื่องหมายพิเศษ ตัวอักษร
บอกชื่อจังหวัดและขอบแผ่นป้ายให้อัดเป็นรอยดุนสีดำ ตัวอักษรบอกหมวดและตัวเลขเครื่องหมายพิเศษมีขนาดสูง
๗ เซนติเมตร กว้าง ๓ เซนติเมตร ขีดระหว่างตัวอักษรบอกหมวดกับตัวเลขเครื่องหมายพิเศษมีขนาดกว้าง
๑ เซนติเมตร ยาว ๑.๕๐เซนติเมตร และตัวอักษรบอกชื่อจังหวัดมีขนาดสูง ๒ เซนติเมตร
กว้าง ๑.๕๐ เซนติเมตรในแผ่นป้าย มีรอยตราเครื่องหมายราชการกรมตำรวจ (ตราโล่เขน)
เป็นรอยดุนนูนไว้ที่มุมล่างด้านขวาของแผ่นป้าย สามารถมองเห็นด้วยตาเปล่าได้
(๒) ตัวอักษรบอกหมวด ให้ใช้อักษรไทยหมวดละหนึ่งตัว
เริ่มตั้งแต่อักษร ก และหมายเลขเครื่องหมายพิเศษ ให้ใช้เลขอารบิค โดยแต่ละหมวด
ให้เริ่มตั้งแต่หมายเลข ๐๐๐๑ ถึงหมายเลข ๙๙๙๙

ข้อ ๕ 
ใบอนุญาตฉบับหนึ่งให้ใช้กับเครื่องหมายพิเศษหนึ่งคู่ซึ่งมีหมายเลขเดียวกัน

ข้อ ๖ 
เมื่อผู้รับใบอนุญาตเลิกกิจการ ให้นำใบอนุญาตเครื่องหมายพิเศษและสมุดคู่มือประจำรถส่งคืนนายทะเบียนแห่งท้องที่ซึ่งสถานที่ประกอบกิจการนั้นตั้งอยู่ภายในกำหนดเวลา
สิบห้าวันนับแต่วันเลิกกิจการ

ให้ไว้ ณ วันที่ ๘ เมษายน พ.ศ. ๒๕๒๔
ประเทือง  กีรติบุตร
รัฐมนตรีว่าการกระทรวงมหาดไทย

รย.
๔
คำขอรับใบอนุญาตขับรถยนต์หรือให้ผู้อื่นขับรถยนต์ที่มีไว้
เพื่อขายหรือเพื่อซ่อม

เขียนที่...................................................................................
วันที่............เดือน................................................พ.ศ.
....................

๑. ข้าพเจ้า ............................................  อายุ .........  ปี อยู่เลขที่.หมู่ที่.........ตรอก/ซอย   ถนนตำบล/แขวง ...........อำเภอ/เขต ......  จังหวัด..........
สถานที่ใกล้เคียง............................................................................ 
โทรศัพท์..........
๒.
ขอรับใบอนุญาตขับรถยนตร์หรือให้ผู้อื่นขับรถยนตร์ที่มีไว้เพื่อขายหรือเพื่อซ่อม ในนามของ.อยู่เลขที่ตรอก/ซอย.........
(ชื่อผู้ขออนุญาต)
ถนน ....................................................  หมู่ที่ ..........  ตำบล/แขวง.......อำเภอ/เขต   จังหวัด.........
โทรศัพท์
............................................... 
๓. พร้อมกับคำขอนี้ ข้าพเจ้าได้แนบหลักฐานต่าง
ๆ มาด้วย คือ
(๑) ภาพถ่ายใบอนุญาตให้ประกอบกิจการขายรถหรือซ่อมรถ
จำนวน................ชุด
(๒)
แผนที่สังเขปแสดงที่ตั้งของสถานที่ประกอบกิจการขายรถหรือซ่อมรถ
(๓)
หนังสือแสดงว่าเป็นผู้ได้รับมอบอำนาจจากผู้ขออนุญาต (ถ้ามี)
(๔)
ภาพถ่ายบัตรประจำตัวประชาชนหรือหลักฐานอย่างอื่นที่ใช้แทนบัตรประจำตัวประชาชนของผู้ยื่นคำขอ

(ลายมือชื่อ)
...........................................  ผู้ยื่นคำขอ

รย.
๕
(ครุฑ)

ใบอนุญาตขับรถยนต์หรือให้ผู้อื่นขับรถยนต์ที่มีไว้
เพื่อขายหรือเพื่อซ่อม

ใบอนุญาตที่ ............. /................ 

ใบอนุญาตฉบับนี้ให้ไว้แก่
  สถานที่ประกอบกิจการ อยู่เลขที่ตรอก/ซอย.ถนน.............................หมู่ที่.........ตำบล/แขวง............................อำเภอ/เขต...............................จังหวัด.......................โทรศัพท์.......................................

โดยเป็นผู้ได้รับใบอนุญาตขับรถยนตร์หรือให้ผู้อื่นขับรถยนตร์ที่มีไว้เพื่อขายหรือเพื่อซ่อม สำหรับเฉพาะเครื่องหมายพิเศษ หมายเลข ................................................................................................... 

ให้ไว้
ณ วันที่ ...........  เดือน ...........................  พ.ศ. ....... 

..
นายทะเบียน

รย.
๖

แบบสมุดคู่มือประจำรถใช้กับเครื่องหมายพิเศษ
(ปกหน้า)

(ตราโล่เขน)

กรมตำรวจ
สมุดคู่มือประจำรถ
ใช้กับเครื่องหมายพิเศษ
หมายเลข              
จังหวัด ..................................... 
ตามใบอนุญาตที่ .................... 

๖
  ซม.

๑๐
  ซม.

...............................................
นายทะเบียน

๒๐ซ.ม.

๑๔ ซ.ม.

(แผ่นใน)

รายการใช้รถ
ชื่อ ชนิดรถ .......................................... 
เลขหมายตัวถัง
  ..............................  เลขหมายเครื่องยนตร์ ..................... 
ความประสงค์ในการขับรถยนตร์เพื่อ
  ........................................................ 
............................................................................................................................ 
วันที่
  ..................  เดือน ....................................................  พ.ศ. ................ 
เวลาที่นำรถออกไปขับ
  ........................  น.    จาก
  ................................... 
ถึง ............................................................  เวลา ........................................ น.
กลับถึง
  ....................................................  เวลา ........................................ น.
ผู้ขับรถชื่อ
  ..................................................  ชื่อสกุล ................................... 

                                              .............................................. 
ผู้ขับรถ                                นายทะเบียน

รายการใช้รถ
ชื่อ ชนิดรถ
  .......................................... 
เลขหมายตัวถัง
  ..............................  เลขหมายเครื่องยนตร์ ..................... 
ความประสงค์ในการขับรถยนตร์เพื่อ
  ........................................................ 
............................................................................................................................ 
วันที่
  ..................  เดือน ....................................................  พ.ศ. ................ 
เวลาที่นำรถออกไปขับ
  ........................  น.    จาก
  ................................... 
ถึง ............................................................  เวลา ........................................ น.
กลับถึง
  ....................................................  เวลา ........................................ น.
ผู้ขับรถชื่อ
  ..................................................  ชื่อสกุล ................................... 

                                              .............................................. 
ผู้ขับรถ                                นายทะเบียน

๒๐ ซ.ม.

๑๔ ซ.ม.

หมายเหตุ :- เหตุผลในการประกาศใช้กฎกระทรวงฉบับนี้ คือ
เนื่องจากมาตรา ๒๗ วรรคสองและวรรคสี่ แห่งพระราชบัญญัติรถยนตร์ พ.ศ. ๒๕๒๒ บัญญัติให้ออกกฎกระทรวงกำหนดหลักเกณฑ์วิธีการและเงื่อนไขการขอใบอนุญาตและการออกใบอนุญาตรถยนตร์หรือให้ผู้อื่นขับรถยนตร์
ที่มีไว้เพื่อขายหรือเพื่อซ่อม
และกำหนดแบบสำหรับเครื่องหมายพิเศษและสมุดคู่มือประจำสำหรับรถยนตร์ที่มีไว้เพื่อขายหรือเพื่อซ่อม
 จึงจำเป็นต้องออกกฎกระทรวงนี้

สิทธิกานต์/ปรับปรุง
๔ เมษายน
๒๕๖๒

วศิน/ตรวจ
๙ เมษายน
๒๕๖๒

[๑] ราชกิจจานุเบกษา
เล่ม ๙๘/ตอนที่ ๗๓/ฉบับพิเศษ หน้า ๑๑/๑๕ พฤษภาคม ๒๕๒๔